ddrg/super_eurlex huggingface dataset:
ΑΠΟΦΑΣΗ ΤΟΥ ΣΥΜΒΟΥΛΙΟΥ της 20ής Δεκεμβρίου 1996 για την κατάργηση της οδηγίας 75/405/ΕΟΚ περί περιορισμού της χρήσεως των προϊόντων πετρελαίου στους σταθμούς παραγωγής ηλεκτρικής ενέργειας (97/8/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 103 Α,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

ότι η οδηγία 75/405/ΕΟΚ (4) εκδόθηκε προκειμένου να υποχρεώσει τα κράτη μέλη να υπαγάγουν την κατασκευή ή τη μετατροπή των σταθμών ηλεκτρικής ενέργειας που χρησιμοποιούν ως καύσιμο το πετρέλαιο σε προηγούμενη άδεια των αρχών τους 7

ότι η εν λόγω οδηγία εκδόθηκε την εποχή της πετρελαϊκής κρίσης της δεκαετίας του '70 προκειμένου να συμβάλει στον κεντρικό στόχο της Κοινότητας για περιορισμό των εισαγωγών πετρελαίου και ενίσχυση της ασφάλειας του εφοδιασμού 7

ότι η σημερινή κατάσταση της αγοράς ενέργειας έχει σημαντικά μεταβληθεί σε σχέση με την κατάσταση πριν από την πετρελαϊκή κρίση της δεκαετίας του '70 7

ότι θα πρέπει να δοθεί στους παραγωγούς ηλεκτρικής ενέργειας περισσότερη ευελιξία όσον αφορά τον εφοδιασμό τους σε καύσιμα υπό οικονομικά ευνοϊκές συνθήκες, και να παρασχεθεί μεγαλύτερη ελαστικότητα για την πιθανή επαναλειτουργία ορισμένων μονάδων βιοκαυσίμων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η οδηγία 75/405/ΕΟΚ καταργείται.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 20 Δεκεμβρίου 1996.

Για το Συμβούλιο

Ο Πρόεδρος

S. BARRETT

(1) ΕΕ αριθ. C 272 της 18. 9. 1996, σ. 10.

(2) ΕΕ αριθ. C 380 της 16. 12. 1996.

(3) Γνώμη που διατυπώθηκε στις 27 Νοεμβρίου 1996 (δεν έχει ακόμα δημοσιευθεί στην Επίσημη Εφημερίδα).

(4) ΕΕ αριθ. L 178 της 9. 7. 1975, σ. 26.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 17ης Δεκεμβρίου 1996 για την τροποποίηση της απόφασης 95/408/ΕΚ σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια (97/34/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια (1), και ιδίως το άρθρο 9,

την πρόταση της Επιτροπής,

Εκτιμώντας:

ότι η μεταβατική περίοδος που άρχισε με την απόφαση 95/408/ΕΚ θα λήξει στις 31 Δεκεμβρίου 1996 και ότι, για πρακτικούς λόγους, καθυστέρησε η κατάρτιση πινάκων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα σύμφωνα με τις διατάξεις των οδηγιών που διέπουν τους υγειονομικούς κανόνες που εφαρμόζονται σε αυτά τα προϊόντα 7

ότι, για να αποφευχθούν ενδεχόμενες διακοπές των παραδοσιακών ρευμάτων συναλλαγών, ενδείκνυται να παραταθεί η μεταβατική περίοδος, κατά τη διάρκεια της οποίας δύναται να εφαρμόζεται ένα απλουστευμένο καθεστώς έγκρισης για τις εγκαταστάσεις τρίτων χωρών που εξάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 9 της απόφασης 95/408/ΕΚ, η ημερομηνία της «31 Δεκεμβρίου 1996» αντικαθίσταται από την ημερομηνία «31 Δεκεμβρίου 1998».

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 17 Δεκεμβρίου 1996.

Για το Συμβούλιο

Ο Πρόεδρος

I. YATES

(1) ΕΕ αριθ. L 243 της 11. 10. 1995, σ. 17.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Νοεμβρίου 1996 σχετικά με την προσωρινή εφαρμογή της διεθνούς συμφωνίας του 1995 για το φυσικό καουτσούκ από την Κοινότητα (96/704/EK)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την πρόταση της Επιτροπής,

Εκτιμώντας:

ότι η διεθνής συμφωνία για το φυσικό καουτσούκ του 1995, η οποία αποτέλεσε αντικείμενο διαπραγματεύσεων στο πλαίσιο του ψηφίσματος 93 (IV), του κειμένου που φέρει τον τίτλο «Σύναψη νέων συνεταιρικών δεσμών για τους σκοπούς της ανάπτυξης: η δέσμευση της Καρθαγένης» και των αντίστοιχων στόχων, που περιγράφονται στο τελικό έγγραφο «Πνεύμα της Καρθαγένης», που εγκρίθηκαν από τη συνδιάσκεψη των Ηνωμένων Εθνών για το εμπόριο και την ανάπτυξη κατά την όγδοη σύνοδό της, υπεγράφη τον Δεκέμβριο του 1995 από την Κοινότητα και 14 κράτη μέλη (1) σύμφωνα με την απόφαση του Συμβουλίου της 22ας Δεκεμβρίου 1995 7

ότι, για την προσωρινή έναρξη ισχύος της συμφωνίας αυτής, είναι ανάγκη η Κοινότητα και τα κράτη μέλη της είτε να την κυρώσουν, να την αποδεχθούν ή να την εγκρίνουν είτε να την εφαρμόσουν προσωρινά, αναλαμβάνοντας στο ακέραιο την οικονομική τους δέσμευση όσον αφορά την εν λόγω συμφωνία 7

ότι, επειδή η ισχύς της διεθνούς συμφωνίας για το φυσικό καουτσούκ του 1987 εξέπνευσε στις 28 Δεκεμβρίου 1995, θα πρέπει η νέα συμφωνία να τεθεί σε ισχύ το ταχύτερο προκειμένου να αποφευχθεί η διατήρηση της αναστολής των μηχανισμών παρέμβασης αυτών των δύο συμφωνιών 7

ότι οι στόχοι που επιδιώκονται από τη νέα συμφωνία εντάσσονται στο πλαίσιο της κοινής εμπορικής πολιτικής 7

ότι, για την εκτέλεση της συμφωνίας αυτής, προβλέπονται τα ακόλουθα χρηματοδοτικά μέσα:

- συνεισφορές των κρατών μερών στον προϋπολογισμό διοικητικής λειτουργίας,

- συνεισφορές των κρατών μερών στο ρυθμιστικό απόθεμα 7

ότι η εφαρμογή της εν λόγω συμφωνίας απαιτεί χρηματοδοτικές συνεισφορές από τα κράτη μέλη 7

ότι τα κράτη μέλη και η Κοινότητα εξεδήλωσαν την πρόθεσή τους να συμμετάσχουν στην προσωρινή εφαρμογή της εν λόγω συμφωνίας, που έχει κατατεθεί στο Γενικό Γραμματέα του Οργανισμού Ηνωμένων Εθνών, και ότι θα πρέπει λοιπόν η Κοινότητα να κοινοποιήσει, το ταχύτερον, δυνατόν, την πρόθεσή της να την εφαρμόσει προσωρινά,

ΑΠΟΦΑΣΙΖΕΙ:

Άρθρο 1

Η Κοινότητα κοινοποιεί στο Γενικό Γραμματέα του Οργανισμού Ηνωμένων Εθνών την πρόθεσή της να εφαρμόσει προσωρινά τη διεθνή συμφωνία για το φυσικό καουτσούκ του 1995, η οποία έχει κατατεθεί σ' αυτόν, σύμφωνα με τις διατάξεις αυτής της συμφωνίας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να καταθέσει, εξ ονόματος της Κοινότητας, την κοινοποίηση που αναφέρεται στο άρθρο 1.

Βρυξέλλες, 22 Νοεμβρίου 1996.

Για το Συμβούλιο

Ο Πρόεδρος

S. BARRETT

(1) Η Πορτογαλία δεν έχει υπογράψει τη συμφωνία. Για να συμμετάσχει στη συμφωνία, θα πρέπει επομένως να προσχωρήσει σ' αυτή μετά την έναρξη ισχύος.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 29ης Μαρτίου 1996

που ορίζει τις αντιπροσωπευτικές οργανώσεις των εργαζομένων της Ισπανίας οι οποίες καλούνται να καταρτίσουν τους πίνακες των υποψηφίων αντιπροσώπων των εργαζομένων στη συμβουλευτική επιτροπή της Ευρωπαϊκής Κοινότητας Άνθρακα και Χάλυβα

(96/C 113/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 18,

Εκτιμώντας:

ότι το Συμβούλιο, με την απόφασή του της 23ης Οκτωβρίου 1995 (1), καθόρισε τις αντιπροσωπευτικές οργανώσεις των παραγωγών και των εργαζομένων οι οποίες καλούνται να καταρτίσουν τους πίνακες των υποψηφίων αντιπροσώπων των παραγωγών και των εργαζομένων, στη συμβουλευτική επιτροπή της Ευρωπαϊκής Κοινότητας Άνθρακα και Χάλυβα, εκτός των αντιπροσωπευτικών οργανώσεων των εργαζομένων της Ισπανίας 7

ότι ενδείκνυται να ορισθούν οι αντιπροσωπευτικές οργανώσεις των εργαζομένων της Ισπανίας που θα κληθούν να καταρτίσουν τους πίνακες με αριθμό υποψηφίων διπλάσιο από τον αριθμό των θέσεων που τους παρέχεται 7

την ανακοίνωση που έχει υποβάλει η ισπανική κυβέρνηση,

ΑΠΟΦΑΣΙΖΕΙ:

Άρθρο 1

Οι αντιπροσωπευτικές οργανώσεις των εργαζομένων που αναφέρονται στον κατάλογο, ο οποίος περιέχεται στο παράρτημα της παρούσας απόφασης, ορίζονται να καταρτίσουν τους πίνακες των υποψηφίων βάσει των οποίων θα διοριστούν, σε αριθμό ίσο με εκείνο που αναφέρεται στο σχετικό με κάθε οργάνωση κατάλογο, τα μέλη που θα αντιπροσωπεύουν τους εργαζομένους στη συμβουλευτική επιτροπή της Ευρωπαϊκής Κοινότητας Άνθρακα και Χάλυβα.

Άρθρο 2

Η παρούσα απόφαση δημοσιεύεται, προς ενημέρωση, στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 29 Μαρτίου 1996

Για το Συμβούλιο

Ο Πρόεδρος

T. TREU

(1) ΕΕ αριθ. C 296 της 10. 11. 1995, σ. 4.

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΑΠΟΦΑΣΗ ΤΟΥ ΣΥΜΒΟΥΛΙΟΥ της 6ης Δεκεμβρίου 1996 για την τροποποίηση της απόφασης 93/731/ΕΚ όσον αφορά την πρόσβαση του κοινού στα έγγραφα του Συμβουλίου (96/705/Ευρατόμ, ΕΚΑΧ, ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 151 παράγραφος 3,

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 30 παράγραφος 2,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 121 παράγραφος 2,

τον εσωτερικό του κανονισμό, και ιδίως το άρθρο 22,

Εκτιμώντας:

ότι, με βάση την πείρα που έχει αποκτηθεί αποδεικνύονται αναγκαίες ορισμένες τροποποιήσεις της απόφασης 93/731/ΕΚ του Συμβουλίου, της 20ής Δεκεμβρίου 1993, όσον αφορά την πρόσβαση του κοινού στα έγγραφα του Συμβουλίου (1) 7

ότι θα πρέπει να προβλεφθεί κάποια ευελιξία στις προθεσμίες απάντησης της Γενικής Γραμματείας στην αίτηση πρόσβασης σε έγγραφο του Συμβουλίου και την απάντηση του Συμβουλίου στην επιβεβαιωτική αίτηση 7 ότι η σχετική ευχέρεια θα πρέπει να χρησιμοποιείται μόνο κατ' εξαίρεση 7

ότι το άρθρο 9 της απόφασης 93/731/ΕΚ στερείται πλέον νοήματος και θα πρέπει να αντικατασταθεί,

ΑΠΟΦΑΣΙΖΕΙ:

Άρθρο 1

Η απόφαση 93/731/ΕΚ τροποποιείται ως εξής:

i) Στο άρθρο 2 παράγραφος 1, υποσημείωση αριθ. 1, η φράση «rue de la Loi 170» αντικαθίσταται από τη φράση «rue de la Loi 175».

ii) Στο άρθρο 7, προστίθεται η ακόλουθη παράγραφος:

«5. Κατ' εξαίρεση, ο Γενικός Γραμματέας μπορεί, αφού ενημερώσει προηγουμένως τον αιτούντα, να παρατείνει κατά ένα μήνα τις προθεσμίες που προβλέπονται στην παράγραφο 1 πρώτη πρόταση και στην παράγραφο 3.»

iii) Το άρθρο 9 αντικαθίσταται από το ακόλουθο κείμενο:

«Άρθρο 9

Ο Γενικός Γραμματέας υποβάλλει το 1996, και εν συνεχεία ανά διετία, έκθεση σχετικά με την εφαρμογή της παρούσας απόφασης.»

Άρθρο 2

Η παρούσα απόφαση τίθεται σε ισχύ από την ημερομηνία της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 6 Δεκεμβρίου 1996.

Για το Συμβούλιο

Ο Πρόεδρος

D. SPRING

(1) ΕΕ αριθ. L 340 της 31. 12. 1993, σ. 43.
ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Νοεμβρίου 1996 όσον αφορά ορισμένα μέτρα προστασίας των κονσερβών τόνου που προέρχονται από την Ακτή του Ελεφαντοστού (Κείμενο που παρουσιάζει ενδιαφέρον για τον ΕΟΧ) (96/662/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/675/ΕΟΚ του Συμβουλίου, της 10ης Δεκεμβρίου 1990, για τον καθορισμό των αρχών των σχετικών με τη διοργάνωση των κτηνιατρικών ελέγχων για τα προϊόντα τα εισαγόμενα στην Κοινότητα από τρίτες χώρες (1), όπως τροποποιήθηκε τελευταία από την οδηγία 96/43/ΕΚ (2), και ιδίως το άρθρο 19,

Εκτιμώντας:

ότι εκδηλώθηκαν περιπτώσεις ανθρώπινης δηλητηρίασης από βοτουλίνη στην Κοινότητα 7

ότι η έρευνα απεκάλυψε ότι η προέλευση της δηλητηρίασης αυτής είναι άμεσα συνδεδεμένη με τις κονσέρβες τόνου οι οποίες εισάγονται από μια εγκατάσταση στην Ακτή Ελεφαντοστού 7

ότι η παρουσία της τοξίνης βοτουλίνης αποτελεί σοβαρό κίνδυνο για την ανθρώπινη υγεία 7 ότι θα πρέπει να ληφθούν με ταχύτητα σε κοινοτικό επίπεδο τα αναγκαία μέτρα προστασίας 7

ότι θα πρέπει να διακοπούν οι εισαγωγές κονσερβών τόνου που προέρχονται από την εγκατάσταση αυτή εν αναμονή των υγειονομικών εγγυήσεων τις οποίες θα πρέπει να παρέχουν οι αρχές της Ακτής του Ελεφαντοστού 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα κράτη μέλη απαγορεύουν την εισαγωγή κονσερβών τόνου προερχομένων από την εγκατάσταση «διεθνείς κονσέρβες» της Ακτής του Ελεφαντοστού, αριθ. 120ΡΡ.

Άρθρο 2

Τα κράτη μέλη τροποποιούν τα μέτρα τα οποία εφαρμόζουν κατά τις εισαγωγές προκειμένου να τα καταστήσουν σύμφωνα με την παρούσα απόφαση. Ενημερώνουν σχετικά την Επιτροπή.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 25 Νοεμβρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 373 της 31. 12. 1990, σ. 1.

(2) ΕΕ αριθ. L 162 της 1. 7. 1996, σ. 1.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 11ης Μαρτίου 1996

για τον διορισμό τακτικού και αναπληρωματικού μέλους, στην συμβουλευτική επιτροπή για την εκπαίδευση των κτηνιάτρων

(96/C 99/03)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

έχοντας υπόψιν την απόφαση 78/1028/ΕΟΚ του Συμβουλίου, της 18ης Δεκεμβρίου 1978, περί σύστασης συμβουλευτικής επιτροπής για την εκπαίδευση των κτηνιάτρων (1), και ιδίως τα άρθρα 3 και 4,

εκτιμώντας,

ότι με την απόφαση της 25ης Μαρτίου 1994 (2), το Συμβούλιο διόρισε τον κ. Heinrich BOTTERMANN τακτικό μέλος και την κυρία A. M. P. NAP, αναπληρωματικό μέλος για την περίοδο που λήγει στις 24 Μαρτίου 1997,

ότι η γερμανική κυβέρνηση όρισε τον κ. Gerhard KOTHMANN ως αντικαταστάτη του κ. Heinrich BOTTERMANN,

ότι η ολλανδική κυβέρνηση όρισε τον κ. H. C. A. LEENMANS ως αντικαταστάτη της κυρίας A. M. P. NAP,

ΑΠΟΦΑΣΙΖΕΙ:

Άρθρο 1

Ο κ. Gerhard KOTHMANN διορίζεται τακτικό μέλος της συμβουλευτικής επιτροπής για την εκπαίδευση των κτηνιάτρων, σε αντικατάσταση του κ. Heinrich BOTTERMANN, για την διάρκεια της υπόλοιπης θητείας του, δηλαδή μέχρι τις 24 Μαρτίου 1997.

Άρθρο 2

Ο κ. H. C. A. LEENMANS διορίζεται αναπληρωματικό μέλος της συμβουλευτικής επιτροπής για την εκπαίδευση των κτηνιάτρων, σε αντικατάσταση της κυρίας A. M. P. NAP, για τη διάρκεια της υπόλοιπης θητείας της, δηλαδή μέχρι τις 24 Μαρτίου 1997.

Βρυξέλλες, 11 Μαρτίου 1996.

Για το Συμβούλιο

Ο Πρόεδρος

G. CARAVALE

(1) ΕΕ αριθ. L 362 της 23. 12. 1978, σ. 10.

(2) ΕΕ αριθ. C 100 της 9. 4. 1994, σ. 1.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 14ης Μαΐου 1996

σχετικά με το διορισμό ενός τακτικού και δύο αναπληρωματικών μελών της συμβουλευτικής επιτροπής για την εκπαίδευση στον τομέα της αρχιτεκτονικής

(96/C 156/02)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη την απόφαση 85/385/ΕΟΚ του Συμβουλίου, της 10ης Ιουνίου 1985, για τη σύσταση της συμβουλευτικής επιτροπής για την εκπαίδευση στον τομέα της αρχιτεκτονικής (1), και ιδίως τα άρθρα 3 και 4,

Εκτιμώντας:

ότι, με την απόφαση της 26ης Φεβρουαρίου 1996 (2), το Συμβούλιο είχε διορίσει τα τακτικά και τα αναπληρωματικά μέλη της εν λόγω Επιτροπής για την περίοδο που λήγει στις 25 Φεβρουαρίου 1999 7 ότι η κα Anne-Marie RUELLE είχε διοριστεί αναπληρωματικό μέλος για την εν λόγω περίοδο 7

ότι η βελγική κυβέρνηση υπέδειξε τον κ. Richard MARTIN σε αντικατάσταση της κας Anne-Marie RUELLE 7

ότι η ιταλική κυβέρνηση υπέδειξε τον κ. Graziano TRIPPA ως τακτικό μέλος 7

ότι η ιταλική κυβέρνηση υπέδειξε τον κ. Bruno MICHELIN ως αναπληρωματικό μέλος,

ΑΠΟΦΑΣΙΖΕΙ:

Άρθρο 1

Ο κ. Richard MARTIN διορίζεται αναπληρωματικό μέλος της συμβουλευτικής επιτροπής για την εκπαίδευση στον τομέα της αρχιτεκτονικής σε αντικατάσταση της κας Anne-Marie RUELLE και για το υπόλοιπο της θητείας της, δηλαδή μέχρι τις 25 Φεβρουαρίου 1999.

Άρθρο 2

Ο κ. Graziano TRIPPA διορίζεται τακτικό μέλος της συμβουλευτικής επιτροπής για την εκπαίδευση στον τομέα της αρχιτεκτονικής και για την περίοδο που λήγει στις 25 Φεβρουαρίου 1999.

Άρθρο 3

Ο κ. Bruno MICHELIN διορίζεται αναπληρωματικό μέλος της συμβουλευτικής επιτροπής για την εκπαίδευση στον τομέα της αρχιτεκτονικής και για την περίοδο που λήγει στις 25 Φεβρουαρίου 1999.

Βρυξέλλες, 14 Μαΐου 1996.

Για το Συμβούλιο

Ο Πρόεδρος

E. GUZZANTI

(1) ΕΕ αριθ. L 223 της 21. 8. 1985, σ. 26.

(2) ΕΕ αριθ C 74 της 14. 3. 1996, σ. 1.
ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Οκτωβρίου 1996 για την τροποποίηση του καταλόγου των βιομηχανικών περιοχών σε παρακμή που υπάγονται στον στόχο αριθ. 2, όπως αυτός ορίζεται από του κανονισμού (ΕΟΚ) αριθ. 2052/88 του Συμβουλίου (96/634/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2052/88 του Συμβουλίου, της 24ης Ιουνίου 1988, για την αποστολή των διαρθρωτικών ταμείων, την αποτελεσματικότητά τους και τον συντονισμό των παρεμβάσεών τους μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των άλλων υφιστάμενων χρηματοδοτικών οργάνων (1), όπως τροποποιήθηκε από τον κανονισμό (ΕΟΚ) αριθ. 2081/93 (2), και ιδίως το άρθρο 9 παράγραφος 3,

Εκτιμώντας ότι ένα ουσιώδες σφάλμα έχει παρεισφρήσει στην απόφαση 94/169/ΕΚ της Επιτροπής (3) ως προς την ονομασία μιας βιομηχανικής περιοχής επιλέξιμης για τον στόχο αριθ. 2,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Ο πρώτος κατάλογος των βιομηχανικών περιοχών σε παρακμή που υπάγονται στον στόχο αριθ. 2, ο οποίος έχει καταρτισθεί βάσει του άρθρου 9 παράγραφος 3 του κανονισμού (ΕΟΚ) αριθ. 2052/88, τροποποιείται με την αντικατάσταση του όρου «Am Staden» από τον όρο «Kaninchenberg» στην επιλέξιμη περιοχή της περιφέρειας επιπέδου NUTS III Saarbrόcken, Stadtverband.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 25 Οκτωβρίου 1996.

Για την Επιτροπή

Monika WULF-MATHIES

Μέλος της Επιτροπής

(1) ΕΕ αριθ. L 185 της 15. 7. 1988, σ. 9.

(2) ΕΕ αριθ. L 193 της 31. 7. 1993, σ. 5.

(3) ΕΕ αριθ. L 81 της 24. 3. 1994, σ. 1.
ΑΠΟΦΑΣΗ ΤΗΣ ΕΠΙΤΡΟΠΗΣ της 11ης Οκτωβρίου 1996 για τροποποίηση της απόφασης 79/542/ΕΟΚ του Συμβουλίου με την οποία καταρτίζεται πίνακας τρίτων χωρών από τις οποίες τα κράτη μέλη επιτρέπουν την εισαγωγή ζώων όπως τα βοοειδή, οι χοίροι, τα ιπποειδή, οι αίγες και τα πρόβατα, τα νωπά κρέατα και τα προϊόντα με βάση το κρέας (Κείμενο που παρουσιάζει ενδιαφέρον για τον ΕΟΧ) (96/605/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 72/462/ΕΟΚ του Συμβουλίου, της 12ης Δεκεμβρίου 1972, όσον αφορά τα υγειονομικά προβλήματα και την υγειονομική πολιτική κατά την εισαγωγή ζώων όπως τα ιπποειδή, οι χοίροι, οι αίγες και τα πρόβατα, τα νωπά κρέατα ή τα προϊόντα με βάση το κρέας τα οποία προέρχονται από τρίτες χώρες (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 3,

Εκτιμώντας:

ότι με την απόφαση 79/542/ΕΟΚ του Συμβουλίου (2), όπως τροποποιήθηκε τελευταία από την απόφαση 96/279/ΕΚ της Επιτροπής (3), καταρτίστηκε πίνακας των τρίτων χωρών από το έδαφος των οποίων τα κράτη μέλη επιτρέπουν την εισαγωγή ζώων όπως τα βοοειδή, οι χοίροι, τα ιπποειδή, οι αίγες και τα πρόβατα, τα νωπά κρέατα και τα προϊόντα με βάση το κρέας 7

ότι οι αρχές της Τυνησίας εγγυήθηκαν ότι δεν έχουν χορηγηθεί ποτέ στα ζώντα ιπποειδή τα οποία πρόκειται να εξαχθούν στην Κοινότητα για άμεση σφαγή, ουσίες οι οποίες αφορούν τη λειτουργία του θυροειδούς, οιστρογόνα, ανδρογόνα ή κυσιογόνα 7

ότι απαιτείται, κατά συνέπεια, να τροποποιηθεί η απόφαση 79/542/ΕΟΚ 7

ότι τα μέτρα που προβλέπονται από την παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το μέρος 1 του παραρτήματος της απόφασης 79/542/ΕΟΚ τροποποιείται ως εξής:

- στη σειρά όπου γίνεται αναφορά στην Τυνησία και στη στήλη «κατάλοιπα», η ένδειξη Ο αντικαθίσταται από την ένδειξη (d).

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 11 Οκτωβρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 302 της 31. 12. 1972, σ. 28.

(2) ΕΕ αριθ. L 146 της 14. 6. 1979, σ. 15.

(3) ΕΕ αριθ. L 107 της 30. 4. 1996, σ. 1.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 25ης Ιουλίου 1996 για το διορισμό ενός μέλους και τεσσάρων αναπληρωματικών μελών της Επιτροπής των Περιφερειών (96/479/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 198 Α,

τις αποφάσεις του Συμβουλίου 94/65/ΕΚ, της 26ης Ιανουαρίου 1994 (1), και 95/15/ΕΚ, της 23ης Ιανουαρίου 1995 (2), περί διορισμού των τακτικών και αναπληρωματικών μελών της Επιτροπής των Περιφερειών,

Εκτιμώντας ότι, κατόπιν των παραιτήσεων της κας Monica Andersson, μέλους, καθώς και της κας Christina Tallberg και των κ.κ. Georg Kerschbaumer, Luis Planas Puchades και Antonio Castro Cordobez, αναπληρωματικών μελών, παραιτήσεων που γνωστοποιήθηκαν στο Συμβούλιο, στις 21 Δεκεμβρίου 1995, 3 Ιουνίου 1996, 12 Ιουνίου 1996, 8 Ιουλίου 1996 και 15 Ιουλίου 1996 αντιστοίχως, έχουν κενωθεί μία θέση τακτικού μέλους και τέσσερις θέσεις αναπληρωματικών μελών αυτής της επιτροπής,

Έχοντας υπόψη τις σχετικές προτάσεις των κυβερνήσεων της Σουηδίας, της Αυστρίας και της Ισπανίας,

ΑΠΟΦΑΣΙΖΕΙ:

Άρθρο μόνο

1. Η κα Christina Tallberg διορίζεται μέλος της Επιτροπής των Περιφερειών, σε αντικατάσταση της κας Monica Andersson, και για το υπόλοιπο της θητείας αυτής, δηλαδή έως τις 25 Ιανουαρίου 1998.

2. Η κα Ann Beskow διορίζεται αναπληρωματικό μέλος της Επιτροπής των Περιφερειών, σε αντικατάσταση της κας Christina Tallberg και για το υπόλοιπο της θητείας αυτής, δηλαδή έως τις 25 Ιανουαρίου 1998.

3. Ο κ. Ernst Woller διορίζεται αναπληρωματικό μέλος της Επιτροπής των Περιφερειών, σε αντικατάσταση του κ. Georg Kerschbaumer και για το υπόλοιπο της θητείας αυτού, δηλαδή έως τις 25 Ιανουαρίου 1998.

4. Ο κ. Carlos Yαρez-Barnuevo Garcνa διορίζεται αναπληρωματικό μέλος της Επιτροπής των Περιφερειών, σε αντικατάσταση του κ. Luis Planas Puchades και για το υπόλοιπο της θητείας αυτού δηλαδή έως τις 25 Ιανουαρίου 1998.

5. Ο κ. Francisco Aznar Vallejo διορίζεται αναπληρωματικό μέλος της Επιτροπής των Περιφερειών, σε αντικατάσταση του κ. Antonio Castro Cσrdobez και για το υπόλοιπο της θητείας αυτού, δηλαδή έως τις 25 Ιανουαρίου 1998.

Βρυξέλλες, 25 Ιουλίου 1996.

Για το Συμβούλιο

Ο Πρόεδρος

H. COVENEY

(1) ΕΕ αριθ. L 31 της 4. 2. 1994, σ. 29.

(2) ΕΕ αριθ. L 25 της 2. 2. 1995, σ. 20.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 15ης Ιουλίου 1996 για την παράταση της εφαρμογής της κοινής δράσης 96/250/ΚΕΠΠΑ την οποία υιοθέτησε το Συμβούλιο δυνάμει του άρθρου I.3 της συνθήκης για την Ευρωπαϊκή Ένωση και που αφορά το διορισμό ειδικού απεσταλμένου στην περιοχή των Μεγάλων Λιμνών της Αφρικής (96/441/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο I.3,

Εκτιμώντας:

ότι η κοινή δράση 96/250/ΚΕΠΠΑ (1) που υιοθέτησε το Συμβούλιο δυνάμει του άρθρου I.3 της συνθήκης για την Ευρωπαϊκή Ένωση και που αφορά το διορισμό ειδικού απεσταλμένου στην περιοχή των Μεγάλων Λιμνών της Αφρικής, λήγει στις 25 Σεπτεμβρίου 1996 7

ότι, βάσει των μέχρι τούδε επιτευχθέντων αποτελεσμάτων, θεωρείται αναγκαίο να παραταθεί η εφαρμογή της μέχρι τις 31 Ιουλίου 1997,

ΑΠΟΦΑΣΙΖΕΙ:

Άρθρο 1

Η εφαρμογή της κοινής δράσης 96/250/ΚΕΠΠΑ παρατείνεται μέχρι τις 31 Ιουλίου 1997. Η κοινή δράση θα επανεξετασθεί έξι μήνες μετά την ημερομηνία έκδοσης της παρούσας απόφασης.

Άρθρο 2

Κάθε πρόσθετη χρηματοδοτική στήριξη των δραστηριοτήτων του ειδικού απεσταλμένου, ανάλογη με τις μελλοντικές ανάγκες, θα αποτελέσει αντικείμενο απόφασης του Συμβουλίου, βάσει του άρθρου I.11, πρώτη περίπτωση της συνθήκης.

Άρθρο 3

Η παρούσα απόφαση αρχίζει να ισχύει την ημερομηνία της έκδοσής της. Δημοσιεύεται στην Επίσημη Εφημερίδα.

Βρυξέλλες, 15 Ιουλίου 1996.

Για το Συμβούλιο

Ο Πρόεδρος

D. SPRING

(1) ΕΕ αριθ. L 87 της 4. 4. 1996, σ. 1.